Λίβανος-Πρωτόπαππας-Μαριώ-Τσιρίδου, στο Περάν στην Νέα Χαλκηδόνα
2018-10-05 20:00 UTC | ΠΕΡΑΝ το καφέ - αμάν της πόλης - Λεωφ. Δεκελείας 20, Νέα Χαλκηδόνα 143 43, Ελλάδα
Η Μαριώ γνήσια ρεμπέτισσα και μια από τις εκφραστικότερες εκπροσώπους του
είδους, υπηρετεί το ρεμπέτικο 50 χρόνια και έχει την δική της ιστορία. Η
Κατερίνα Τσιρίδου με το μπαγλαμαδάκι της, αν και νέα σε ηλικία, θεωρείται εδώ
και χρόνια μία από τις καλύτερες εκπροσώπους του ρεμπέτικου τραγουδιού της
γενιάς της. Οι δύο Ρεμπέτισσες ετοιμάζουν φέτος το χειμώνα ένα πρόγραμμα γεμάτο
μουσική και τραγούδια. Ένα σεργιάνι στις γειτονιές της Πόλης και της Σμύρνης,
στα στέκια του Πειραιά και στην παλιά Αθήνα μέσα από τη ματιά του Μάρκου
Βαμβακάρη, του Βασίλη Τσιτσάνη, του Γιάννη Παπαϊωάννου... Συνοδεία τους και οι
αναμνήσεις που μας φέρνουν οι μεγάλες φωνές της Μαρίκας Νίνου ,του Στράτου
Παγιουμτζή ,του Τσαουσάκη και όλων των σπουδαίων. Έχοντας μαζί τους τον συνθέτη
και σολίστα του μπουζουκιού Δημήτρη Λίβανο, μαέστρο και τον τραγουδιστή και
σπουδαίο κιθαρίστα Νίκο Πρωτόπαπα είναι αναμφισβήτητο το σπουδαίο μουσικό
αποτέλεσμα! Σε κάθε γωνιά της Ελλάδος το ρεμπέτικο θα πρέπει να έχει μία
ξεχωριστή θέση ανάμεσα στα πολιτιστικά δρώμενα. Η UNESCO αναφέρει πως αποτελεί
αστικό λαϊκό μουσικό είδος που άκμασε το πρώτο μισό του 20ού αιώνα. Με επιρροές
από το δημοτικό και το μικρασιάτικο τραγούδι, αντικατοπτρίζει το ιστορικό και
κοινωνικό πλαίσιο της εποχής όπου αναπτύχθηκε και ιδιαιτέρως τη ζωή του
περιθωρίου. Στην πορεία η κοινωνική του βάση επεκτάθηκε στους πρόσφυγες, στην
εργατική και τη μεσοαστική τάξη, ενώ στις μέρες μας αναγνωρίζεται ως δημοφιλής
πολιτιστική κληρονομιά, που ανήκει σε όλους τους Έλληνες. Επιβάρυνση ορχήστρας
5,00 ευρώ, στα τραπέζια περιμετρικά της ορχήστρας. Σχεδιάγραμμα στην ιστοσελίδα
μας, www.peran.gr Πληροφορίες-Κρατήσεις: 210-25.33.896 Καλό μουσικό ταξίδι!
